internet vaartha 160 Views
రాజ్‌కోట్‌ : ఇండియన్‌ ప్రీమియర్‌ లీగ్‌ టి20లో తను చేసిన తొలి సెంచరీ తనకు ఆనందాన్ని ఇవ్వ లేదని టీమిండియా స్టార్‌ బ్యాట్స్‌మెన్‌ కోహ్లీ పేర్కొన్నాడు. గుజరాత్‌ లయన్స్‌తో జరిగిన మ్యాచ్‌లో ఓడిపోవడం తనకు బాధనే మిగిల్చిందన్నాడు. ఏ దశలోనూ సెంచరీ గురించి ఆలోచించలేదు,జట్టు స్కోరు 170 కావడాన్నే టార్గెట్‌గా ఎంచుకున్నానని, ఆఖర్లో సెంచరీ చేసే అవకాశం దక్కింది, కానీ జట్టు ఓడిపోవడం నాకేమాత్రం ఆనందంగా లేదు అని కోహ్లీ పేర్కొన్నాడు. కాగా మ్యాచ్‌లో కోహ్లీ 63 బంతులు ఆడి 11 బౌండరీలు,1 సిక్సర్‌తో 63 పరుగులు చేసి కెరీర్‌ల తొలి టి20 సెంచరీ చేసినా అది వృధానే అయింది. గుజరాత్‌ లయన్స్‌ 6 వికెట్ల తేడాతో బెంగళూరును ఓడించింది. కోహ్లీ సెంచరీతో అదరగొట్టినా గుజరాత్‌తో జరిగిన మ్యాచ్‌లో బెంగళూరు ఓడిపోయింది. కాగా మొదట బ్యాటింగ్‌ చేసిన బెంగళూర కోహ్లీ సెంచరీ సాయంతో 20 ఓవర్లలో 2 వికెట్లకు 180 పరుగులు చేసింది.దినేష్‌ కార్తీక్‌ 50 పరుగులతో నాటౌట్‌గా సమయోచిత ఇన్నింగ్స్‌తో గుజరాత్‌ 19.3 ఓవర్లలో 4 వికెట్లు కోల్పోయి టార్గెట్‌ చేధించింది. కాగా గేల్‌ తదుపరి మ్యాచ్‌కి అందు బాటులో ఉంటాడని కోహ్లీ పేర్కొన్నాడు. బ్యాటింగ్‌తోనే మ్యాచ్‌ గెలువ లేమని,బౌలింగ్‌ కూడా ముఖ్యమని కోహ్లీ వివరించాడు. తమ జట్టు బౌలర్లు మరింత బాగా ఆడాల్సిన అవసరం ఉందన్నాడు. ఇదిలా ఉండగా కోహ్లీ సెంచరీ చేయడం పట్ల సహచర ఆటగాడు గుజరాత్‌ లయన్స్‌ కెప్టెన్‌ సురేష్‌ రైనా ఆనందం వ్యక్తం చేశాడు.తమ జట్టు ఆటగాళ్లు సమిష్టిగా ఆడటం వల్ల గెలుపు సాధ్యమైందన్నాడు.